ཝེསཊ་ཡི་ནང་ཡོད་པའི་གཅིག་གྱུར་གསང་རྟགས་ཅན་གྱི་བོད་ཡིག་རྣམ་གཞག་དེ་ཉེ་བའི་ཆར་ཡར་རྒྱས་སུ་བཏང་བའི་ཝིནཌོསེ་ཡི་རྣམ་གཞག་དེ་ཚོ་ལ་གང་འཚམས་རག་ལས་ཡོད་ཅིང་།དེར་བརྟེན་ཁྱེད་ཀྱིས་ཝིནཌོསེ་ཨེཀསེ་པི་ལྟ་བུའི་ཀློག་ཀླད་མཉེན་ཆས་རྙིང་བའི་ནང་དགོས་ངེས་ཀྱི་གོམ་པ་རིམ་པ་ཁ་ཤས་མ་བརྒྱབ་པར་ལམ་སེང་གཅིག་གྱུར་གསང་རྟགས་ཅན་གྱི་བོད་ཡིག་དེ་བེད་སྤྱོད་བྱེད་མི་ཐུབ།གནས་ཚུལ་བཟང་པོ་ཞིག་ལ་ཁྱེད་ཀྱིས་ཝིནཌོསེ་ཨེཀསེ་པི་ཀློག་ཀླད་ལ་བཟོ་བཅོས་བྱས་ཏེ་གཅིག་གྱུར་གསང་རྟགས་ཅན་གྱི་བོད་ཡིག་དེ་ཉར་བ་དང་ཐོན་པ་བྱེད་ཐུབ་པའི་གོ་སྐབས་ཡོད་པ་རེད།བརྒྱུད་རིམ་དེ་ཚོ་གངས་ལྗོངས་གློག་རྡུལ་དཔེ་མཛོད་ཁང་ལྟ་བུའི་དྲ་ཤོག་ཐོག་བཀོད་འདུག་ལ།བོད་ཡིག་དེ་གཅིག་གྱུར་གསང་རྟགས་ཅན་གྱི་བོད་ཡིག་ལ་བསྒྱུར་འདོད་ཡོད་མཁན་དང་ཀློག་ཀླད་ཤེས་བྱ་མ་ཉུང་བ་ཞིག་ཡོད་པའི་ཀློག་མཁན་ཚོས་དྲ་རྒྱའི་ཐོག་ནས་ཀྱང་རོགས་རམ་འདང་ངེས་ལེན་ཐུབ།